
  
128 DR 30.10.2019 

 

 

Tuan Yang di-Pertua, berhubung dengan isu pelarasan di antara agensi-agensi 
penggalakan pelaburan atau investment promotion agencies (IPA), dengan izin. Kerajaan 
telah pun memulakan proses penyelarasan semula bagi memperkukuhkan fungsi-fungsi IPA 
berkenaan. Langkah ini juga bertujuan memastikan sumber kerajaan dalam melaksanakan 
inisiatif penggalakan pelaburan digunakan secara optimum di samping mengelakkan 
persaingan tidak sihat di antara kalangan IPA serta kekeliruan di kalangan pelabur.  

Menerusi agenda pemerkasaan, Jawatankuasa Nasional Mengenai Pelaburan 
ataupun National Committee on Investment (NCI) sebagai Jawatankuasa Pelulus Insentif 
Tunggal Negara  atau Sole Approving Committee for Incentives. Peranan MIDA akan 
diperkukuhkan sebagai agensi promosi pelaburan utama negara sementara IPA lain akan 
berfungsi sebagai badan yang menyelenggarakan akaun pelabur terutamanya dari aspek 
fasilitasi dan juga pelaksanaan projek-projek pelaburan.  

Di samping itu, fokus MITI pada tahun 2020 juga adalah untuk menyelaras semula 
peranan serta usaha-usaha promosi IPA bagi menarik pelaburan yang strategik, berkualiti 
dan berteknologi serta bernilai tambah tinggi sebagai kesinambungan kepada pendekatan 
ekosistem yang holistik.  

Saya juga menjawab soalan yang dibangkitkan oleh Yang Berhormat Lanang. Tadi 
Yang Berhormat Lanang ada dalam Dewan ini, saya akan jawab soalan beliau. Yang 
Berhormat Lanang telah mencadangkan supaya kerajaan melalui MIDA perlu meletakkan 
industri pembinaan dan juga pembaikan kapal sebagai promoted industry di Sarawak. Ini 
adalah berkenaan dengan ship building dan ship repair, dengan izin, dan memberikan insentif 
tambahan atau baru terutama bagi pembesaran limbungan dan juga perniagaan.  

MITI sentiasa mengambil maklum mengenai kekuatan semasa dan potensi industri 
pembuatan, pembaikan kapal di Sibu dan juga di Miri, Sarawak. Untuk memastikan daya 
saing syarikat-syarikat sentiasa kekal, insentif pengecualian cukai dan geran berpadanan 
disediakan oleh pihak MIDA. Saya juga hendak memberitahu Yang Berhormat Lanang dan 
juga Yang Berhormat dari Sabah dan Sarawak, ada satu inisiatif yang baru di mana dana 
maritim yang berjumlah RM1.5 bilion yang diuruskan oleh Bank Pembangunan telah 
diumumkan oleh Kementerian Kewangan dan sedia digunakan untuk membantu industri 
tersebut.  

Selain itu, pelbagai bantuan meningkatkan automasi dan juga produktiviti turut 
disediakan seperti diumumkan dalam Bajet 2020 baru-baru ini. Untuk eksport, Perbadanan 
Pembangunan Perdagangan Luar Malaysia (MATRADE) telah menyediakan geran 
pembangunan pasaran dan juga padanan perniagaan sama ada melalui program di Malaysia 
ataupun pameran antarabangsa. Peluang ini juga boleh diambil oleh industri ship building 
dan juga ship repair.  

Untuk dana maritim, ia menawarkan faedah-faedah yang kompetitif untuk 
menguatkan daya saing syarikat-syarikat. MITI sentiasa bekerjasama dengan kementerian 
dan jabatan kerajaan yang lain termasuk kerajaan negeri untuk membangunkan potensi 
industri pembuatan dan juga pembaikan kapal selari dengan status Malaysia sebagai sebuah 
negara maritim.  

Ada juga beberapa isu yang telah dibangkitkan oleh Yang Berhormat yang buat 
masa sekarang tidak ada dalam- oh! Yang Berhormat Tanah Merah ada? Ini ada bangkitkan 
soalan mengenai PROTON, jadi saya juga akan jawab. Yang Berhormat Tanah Merah telah 
membangkitkan perkara berkenaan dengan kesan pengambilalihan PROTON oleh Geely 
terhadap pengedar Proton terutamanya di kalangan bumiputera.  

Walau bagaimanapun, ingin saya tegaskan di sini bahawa PROTON bukanlah 
diambil alih oleh Geely sebaliknya ia adalah kerjasama strategik di antara PROTON yang 
saham 51 peratus dimiliki oleh DRB-HICOM dan juga yang bakinya dimiliki oleh Geely dari 
negara China. Ia telah bermula pada tahun 2017.  

 



Tuan Yang di-Pertua, berhubung dengan isu pelarasan di antara agensi-agensi penggalakan pelaburan atau investment promotion agencies (IPA), dengan izin. Kerajaan telah pun memulakan proses penyelarasan semula bagi memperkukuhkan fungsi-fungsi IPA berkenaan. Langkah ini juga bertujuan memastikan sumber kerajaan dalam melaksanakan inisiatif penggalakan pelaburan digunakan secara optimum di samping mengelakkan persaingan tidak sihat di antara kalangan IPA serta kekeliruan di kalangan pelabur. Menerusi agenda pemerkasaan, Jawatankuasa Nasional Mengenai Pelaburan ataupun National Committee on Investment (NCI) sebagai Jawatankuasa Pelulus Insentif Tunggal Negara atau Sole Approving Committee for Incentives. Peranan MIDA akan diperkukuhkan sebagai agensi promosi pelaburan utama negara sementara IPA lain akan berfungsi sebagai badan yang menyelenggarakan akaun pelabur terutamanya dari aspek fasilitasi dan juga pelaksanaan projek-projek pelaburan. Di samping itu, fokus MITI pada tahun 2020 juga adalah untuk menyelaras semula peranan serta usaha-usaha promosi IPA bagi menarik pelaburan yang strategik, berkualiti dan berteknologi serta bernilai tambah tinggi sebagai kesinambungan kepada pendekatan ekosistem yang holistik. Saya juga menjawab soalan yang dibangkitkan oleh Yang Berhormat Lanang. Tadi Yang Berhormat Lanang ada dalam Dewan ini, saya akan jawab soalan beliau. Yang Berhormat Lanang telah mencadangkan supaya kerajaan melalui MIDA perlu meletakkan industri pembinaan dan juga pembaikan kapal sebagai promoted industry di Sarawak. Ini adalah berkenaan dengan ship building dan ship repair, dengan izin, dan memberikan insentif tambahan atau baru terutama bagi pembesaran limbungan dan juga perniagaan. MITI sentiasa mengambil maklum mengenai kekuatan semasa dan potensi industri pembuatan, pembaikan kapal di Sibu dan juga di Miri, Sarawak. Untuk memastikan daya saing syarikat-syarikat sentiasa kekal, insentif pengecualian cukai dan geran berpadanan disediakan oleh pihak MIDA. Saya juga hendak memberitahu Yang Berhormat Lanang dan juga Yang Berhormat dari Sabah dan Sarawak, ada satu inisiatif yang baru di mana dana maritim yang berjumlah RM1.5 bilion yang diuruskan oleh Bank Pembangunan telah diumumkan oleh Kementerian Kewangan dan sedia digunakan untuk membantu industri tersebut. Selain itu, pelbagai bantuan meningkatkan automasi dan juga produktiviti turut disediakan seperti diumumkan dalam Bajet 2020 baru-baru ini. Untuk eksport, Perbadanan Pembangunan Perdagangan Luar Malaysia (MATRADE) telah menyediakan geran pembangunan pasaran dan juga padanan perniagaan sama ada melalui program di Malaysia ataupun pameran antarabangsa. Peluang ini juga boleh diambil oleh industri ship building dan juga ship repair. Untuk dana maritim, ia menawarkan faedah-faedah yang kompetitif untuk menguatkan daya saing syarikat-syarikat. MITI sentiasa bekerjasama dengan kementerian dan jabatan kerajaan yang lain termasuk kerajaan negeri untuk membangunkan potensi industri pembuatan dan juga pembaikan kapal selari dengan status Malaysia sebagai sebuah negara maritim. Ada juga beberapa isu yang telah dibangkitkan oleh Yang Berhormat yang buat masa sekarang tidak ada dalam- oh! Yang Berhormat Tanah Merah ada? Ini ada bangkitkan soalan mengenai PROTON, jadi saya juga akan jawab. Yang Berhormat Tanah Merah telah membangkitkan perkara berkenaan dengan kesan pengambilalihan PROTON oleh Geely terhadap pengedar Proton terutamanya di kalangan bumiputera. Walau bagaimanapun, ingin saya tegaskan di sini bahawa PROTON bukanlah diambil alih oleh Geely sebaliknya ia adalah kerjasama strategik di antara PROTON yang saham 51 peratus dimiliki oleh DRB-HICOM dan juga yang bakinya dimiliki oleh Geely dari negara China. Ia telah bermula pada tahun 2017.